L 181/16 Jurnalul Oficial al Uniunii Europene 14.7.2009 REGULAMENTUL (CE) NR. 616/2009 AL COMISIEI din 13 iulie 2009 de punere în aplicare a Directivei 2005/94/CE a Consiliului în ceea ce privește aprobarea compartimentelor de creștere a păsărilor de curte şi a compartimentelor de creştere a altor păsări captive în privința gripei aviare, precum şi a unor măsuri suplimentare de biosecuritate preventivă în aceste compartimente (Text cu relevanță pentru SEE) COMISIA COMUNITĂŢILOR EUROPENE, având în vedere Tratatul de instituire a Comunității Europene, având în vedere Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare şi de abrogare a Directivei 92/40/CEE ('), în special articolul 3, articolul 34 alineatul (4) şi articolul 63 alineatul (1), întrucât: () În 2004, Organizaţia Mondială pentru Sănătatea Animală (OIE) a introdus noţiunea de compartimentare în capitolul referitor la zonare şi la regionalizare din Codul său sanitar pentru animalele terestre () (denumit în continuare „codul”). Capitolul 4.3 al codului definește zonarea și comparti- mentarea ca fiind „proceduri puse în aplicare de o ţară în conformitate cu dispoziţiile prezentului capitol, în vederea definirii subpopulațiilor cu statut sanitar distinct pe teritoriul său, în scopul combaterii bolilor și/sau al comerţului internațional”. Deşi aspectele spațiale și buna gestionare joacă un rol important în aplicarea celor două noțiuni, zonarea se aplică unei subpopulații animale definite în principal pe criterii geografice (utilizând frontiere naturale, artificiale sau legale), în timp ce compartimentarea se aplică unei subpopulații animale definite în principal prin practici de gestionare și de creştere referitoare la biosecuritate. În plus, capitolul 4.4 privind aplicarea compartimentării oferă un cadru structurat pentru aplicarea și recu- noașterea compartimentelor în interiorul țărilor. Un compartiment poate fi compus din mai multe unităţi și poate fi aprobat pentru una sau mai multe boli animale specifice, pe baza unui plan de biosecuritate detaliat și documentat, elaborat și pus în aplicare pentru boala (bolile) în cauză. Este preferabil ca aprobarea inițială a unui compartiment să aibă loc într-o țară, un teritoriu sau o zonă indemnă de boală, înainte de apariția unui focar al bolii (bolilor) în cauză. Acest fapt este deosebit de important în cazul bolilor foarte contagioase, precum () JO L 10, 14.1.2006, p. 16. () http:||www.oie.int/eng/normes/mcodefen_sommaire.htm (Codul sanitar pentru animalele terestre 2008). gripa aviară înalt patogenă. În cazul apariției unui focar, compartimentarea poate fi utilizată pentru a facilita schimburile comerciale. Comunicarea Comisiei către Parlamentul European, Consiliu, Comitetul Economic şi Social European şi Comitetul Regiunilor privind O nouă strategie în materie de sănătate animală pentru Uniunea Europeană (2007-2013) desfăşurată sub deviza „Prevenirea este mai eficientă decât vindecarea” () (denumită în continuare „noua strategie în materie de sănătate animală”) stabileşte direcția de urmat pentru dezvoltarea unei politici în materie de  sănătate animală pentru perioada 2007-2013. Obiectivul noii strategii în materie de sănătate animală este de a acorda o mai mare atenție măsurilor de precauție, supravegherii bolilor, luptei împotriva acestora şi cercetării, pentru a reduce incidența bolilor animale și, în cazul apariției unui focar, pentru a minimiza impactul acestuia. Biosecuritatea joacă un rol important în cadrul noii strategii în materie de sănătate animală. În plus, compar- timentarea ar încuraja fermierii din Comunitate să aplice măsuri de biosecuritate, întrucât aceasta ar facilita comerțul sigur şși ar oferi astfel avantaje clare pentru crescători, prevenind în același timp bolile animale. În acest sens, prezentul regulament ar trebui să stabi- lească regulile referitoare la aprobarea, suspendarea şi retragerea aprobării compartimentelor în privința gripei aviare. Aceste reguli ar trebui să țină cont de cod pentru a asigura o abordare coerentă în lupta împotriva răspândirii gripei aviare, având în vedere totodată statutul sanitar distinct al compartimentelor aprobate. Directiva  2005/94/CE  stabileşte anumite măsuri preventive referitoare la supravegherea şi la depistarea precoce a gripei aviare şi măsuri minime de control şi restricții de mișcare care trebuie aplicate în cazul apariției unui focar de gripă aviară la păsările de curte sau la alte păsări captive. Unele dintre aceste măsuri trebuie să fie aplicate în compartimentele de creştere a păsărilor de curte sau a altor păsări captive, astfel cum prevede directiva respectivă. Directiva 2005/94/CE oferă o definiție a comparti- mentelor de creştere a păsărilor de curte și a altor păsări captive şi precizează, de asemenea, că anumite măsuri suplimentare de biosecuritate pot fi aplicate în aceste compartimente, pentru a preveni răspândirea gripei aviare. () COM 539(2007) final.